#### VOĽBA ČLENOV RADY PRE VYSIELANIE A RETRANSMISIU

#### Oznámenie

Výbor Národnej rady Slovenskej republiky pre kultúru a médiá oznamuje, že podľa
§ 9 ods. 1 písm. a) zákona č. 308/2000 Z. z. o vysielaní a retransmisii a o zmene zákona
č. 195/2000 Z. z. o telekomunikáciách v znení neskorších predpisov sa dňom 16. decembra 2020 skončí funkčné obdobie dvom členom a 13. januára 2021 jednému členovi Rady pre vysielanie a retransmisiu. V záujme zachovania kontinuity uznášaniaschopnosti rady bude potrebné zvoliť troch členov Rady pre vysielanie a retransmisiu.

Návrhy kandidátov na členov rady môžu predkladať poslanci, profesijné inštitúcie a  občianske združenia pôsobiace v oblasti audiovízie, hromadných informačných prostriedkov, kultúry, vedy, vzdelávania, športu, registrované cirkvi a náboženské spoločnosti a občianske združenia občanov so zdravotným postihnutím v zmysle § 6 ods. 2 uvedeného zákona.

 Predkladané návrhy musia byť v súlade s ústavným zákonom č. 357/2004 Z. z. o ochrane verejného záujmu pri výkone funkcií verejných funkcionárov (čl. 5) a s ustanoveniami uvedeného zákona č. 308/2000 Z. z. o vysielaní a retransmisii (§ 7). Pre posúdenie a voľbu kandidátov Národnou radou Slovenskej republiky je potrebné, aby Vaše návrhy zaslané **sprievodným listom navrhovateľa** obsahovali meno a priezvisko kandidáta, titul, dátum narodenia, bydlisko, vzdelanie, adresu zamestnávateľa, funkciu v zamestnaní, telefonický kontakt, **štruktúrovaný životopis**, **čestné vyhlásenie kandidáta** podľa priloženého vzoru a  **súhlas so spracúvaním, sprístupnením a  zverejňovaním osobných údajov** podľa zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.

**Údaje potrebné k získaniu výpisu z registra trestov:** meno, priezvisko aj rodné; rodné číslo; Doklady - vyplniť aspoň jedno z uvedených: č. občianskeho preukazu, č. pasu; dátum narodenia osoby; miesto narodenia; okres narodenia v SR alebo štát narodenia, štátne občianstvo, trvalé bydlisko; meno matky; priezvisko matky; rodné priezvisko matky; meno otca; priezvisko otca.

Návrhy kandidátov na členov Rady pre vysielanie a  retransmisiu **spolu s požadovanými prílohami** je potrebné doručiť na adresu **Výboru Národnej rady Slovenskej republiky pre kultúru a médiá, Nám. A. Dubčeka 1, 812 80 Bratislava** v uzatvorenej obálke s označením **„Voľba členov Rady pre vysielanie a retransmisiu“ v lehote do 20. novembra 2020** najneskôr do 16. hodiny. Návrhy kandidátov, ktoré budú doručené po uvedenom termíne, nebudú zaradené do voľby členov rady.

Podrobné informácie sú uvedené na webovom sídle Národnej rady Slovenskej republiky.

Prílohy: vzor vyhlásenia kandidáta

Bratislava 20. októbra 2020

**Vyhlásenie kandidáta na člena Rady pre vysielanie a retransmisiu k stretu záujmov podľa § 7 ods. 3 zákona č. 308/2000 Z. z. o vysielaní a retransmisii v znení neskorších predpisov a súhlas s kandidatúrou**

Podpísaný kandidát na člena rady ........................................................

bytom ...................................................

dátum narodenia ...................................

**čestne vyhlasujem**, že

1. *\* (správnu odpoveď zakrúžkujte)*

1. nevykonávam funkcie v politickej strane alebo v politickom hnutí
2. vykonávam funkcie v politickej strane alebo v politickom hnutí - uviesť funkcie a názov strany alebo hnutia ......................................................................................................

2.

1. nie som vydavateľom periodickej tlače, vysielateľom alebo prevádzkovateľom retransmisie
2. som vydavateľom tlače /akej/......................................................................................

som vysielateľom .........................................................................................................

som prevádzkovateľ retransmisie ................................................................................

3.

1. nie som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vydavateľa periodickej tlače
2. som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vydavateľa periodickej tlače

/uviesť funkciu/..............................................................................................................

4.

1. nie som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vysielateľa
2. som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vysielateľa

/uviesť funkciu/ ...........................................................................................................

5.

1. nie som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom prevádzkovateľa retransmisie
2. som členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom prevádzkovateľa retransmisie

/uviesť funkciu/.............................................................................................................

6.

1. mne blízka osoba (príbuzný v priamom rade, súrodenec alebo manžel) nie je vydavateľom periodickej tlače, vysielateľom alebo prevádzkovateľom retransmisie
2. mne blízka osoba (príbuzný v priamom rade, súrodenec alebo manžel)

je vydavateľom tlače /kto a akej/..................................................................................

je vysielateľom .............................................................................................................

je prevádzkovateľom retransmisie ...............................................................................

7.

1. mne blízka osoba (príbuzný v priamom rade, súrodenec alebo manžel) nie je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vydavateľa periodickej tlače
2. mne blízka osoba (príbuzný v priamom rade, súrodenec alebo manžel) je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vydavateľa periodickej tlače

/uviesť kto a funkciu/ .....................................................................................................

8.

1. mne blízka osoba (príbuzný v priamom rade, súrodenec alebo manžel) nie je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vysielateľa
2. mne blízka osoba (príbuzný v priamom rade, súrodenec alebo manžel) je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom vysielateľa /uviesť kto a funkciu/ ..........................................................

9.

1. mne blízka osoba (príbuzný v priamom rade, súrodenec alebo manžel) nie je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom prevádzkovateľa retransmisie
2. mne blízka osoba (príbuzný v priamom rade, súrodenec alebo manžel) je členom štatutárneho orgánu, riadiaceho orgánu, kontrolného orgánu, štatutárnym orgánom alebo zamestnancom prevádzkovateľa retransmisie

/uviesť kto a funkciu/ ...................................................................................................

10.

1. nemám podiel na základnom imaní alebo podiel na hlasovacích právach osoby, ktorá je vysielateľom
2. mám podiel na základnom imaní alebo podiel na hlasovacích právach osoby, ktorá je vysielateľom /uviesť podiel a osobu/............................................................................

11.

1. nemám podiel na základnom imaní alebo podiel na hlasovacích právach osoby, ktorá je prevádzkovateľom retransmisie
2. mám podiel na základnom imaní alebo podiel na hlasovacích právach osoby, ktorá je prevádzkovateľom retransmisie /uviesť podiel a osobu/................................................

12.

1. mne blízka osoba (príbuzný v priamom rade, súrodenec alebo manžel) nemá podiel na základnom imaní alebo podiel na hlasovacích právach osoby, ktorá je vysielateľom
2. mne blízka osoba (príbuzný v priamom rade, súrodenec alebo manžel) má podiel na základnom imaní alebo podiel na hlasovacích právach osoby, ktorá je vysielateľom

/uviesť kto, podiel a osobu/...........................................................................................

13.

1. mne blízka osoba (príbuzný v priamom rade, súrodenec alebo manžel) nemá podiel na základnom imaní alebo podiel na hlasovacích právach osoby, ktorá je prevádzkovateľom retransmisie
2. mne blízka osoba (príbuzný v priamom rade, súrodenec alebo manžel) má podiel na základnom imaní alebo podiel na hlasovacích právach osoby, ktorá je prevádzkovateľom retransmisie

/uviesť kto, podiel a osobu/ .........................................................................................

14.

1. nie som členom štatutárneho orgánu, riadiaceho orgánu alebo kontrolného orgánu alebo štatutárnym orgánom osoby, ktorá poskytuje služby súvisiace s výrobou programov, reklamou alebo technickým zabezpečením vysielania alebo retransmisie
2. som členom štatutárneho orgánu, riadiaceho orgánu alebo kontrolného orgánu alebo štatutárnym orgánom osoby, ktorá poskytuje služby súvisiace s výrobou programov, reklamou alebo technickým zabezpečením vysielania alebo retransmisie

/uviesť funkciu, osobu a druh služby/ ..........................................................................

15.

1. neposkytujem vysielateľom alebo prevádzkovateľom retransmisie priamu alebo sprostredkovanú poradenskú alebo odbornú službu alebo pomoc za odplatu alebo inú protihodnotu
2. poskytujem vysielateľom alebo prevádzkovateľom retransmisie priamu alebo sprostredkovanú poradenskú alebo odbornú službu alebo pomoc za odplatu alebo inú protihodnotu /uviesť druh, subjekt/...................................................................................

16. vyslovujem súhlas s kandidatúrou na člena Rady pre vysielanie a retransmisiu.

V .............................. dňa ................... 2020 .................................................

 podpis kandidáta na člena rady

INFORMÁCIA O SPRACÚVANÍ OSOBNÝCH ÚDAJOV

prevádzkovateľom Kancelária Národnej rady Slovenskej republiky, rozpočtová organizácia

vyhotovená podľa Kapitoly III, oddielu 2, článku 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)

**PREVÁDZKOVATEĽ**

Kancelária Národnej rady Slovenskej republiky, rozpočtová organizácia, so sídlom Námestie Alexandra Dubčeka č. 1, 812 080 Bratislava, IČO: 00151491 *(ďalej len „Kancelária NR SR“)* v postavení prevádzkovateľa, ktorý určil účel a prostriedky spracúvania osobných údajov, spracúva osobné údaje za podmienok uvedených v tejto Informácii o spracúvaní osobných údajov *(ďalej len „Informácia“)*1.

Kanceláriu NR SR môžete kontaktovať listovou zásielkou na adrese: Kancelária NR SR, osobný úrad, Námestie Alexandra Dubčeka č. 1, 812 080 Bratislava.

**ZODPOVEDNÁ OSOBA PREVÁDZKOVATEĽA**

Zodpovednú osobu poverenú dohľadom nad ochranou osobných údajov spracúvaných Kanceláriou NR SR môžete kontaktovať prostredníctvom emailovej adresy zodpovednaosoba@nrsr.sk.

**PODMIENKY SPRACÚVANIA OSOBNÝCH ÚDAJOV**

Prehľad o jednotlivých účeloch, na ktoré Kancelária NR SR spracúva osobné údaje2, právnom základe spracúvania (v odôvodnenom prípade vrátane oprávneného záujmu sledovaného Kanceláriou NR SR alebo treťou stranou), kategóriách osobných údajov, zdroji osobných údajov (v prípade, ak sa osobné údaje získavajú od inej ako dotknutej osoby), príjemcoch osobných údajov (v odôvodnenom prípade vrátane informácie o prenose osobných údajov do tretej krajiny alebo medzinárodnej organizácii), dobe uchovávania osobných údajov, ako aj o existencii alebo neexistencii automatizovaného rozhodovania vrátane profilovania (ak automatizované rozhodovanie existuje, informácia zahŕňa aj použité postupy a dôsledky pre dotknutú osobu) nájdete v nasledujúcej tabuľke:

|  |  |
| --- | --- |
| *ÚČEL SPRACÚVANIA OSOBNÝCH ÚDAJOV*  |  *Voľba členov Rady pre vysielanie a retransmisiu*  |
| ***PRÁVNY ZÁKLAD SPRACÚVANIA*** | * *ustanovenia zákona č. 357/2004 Z. z. o ochrane verejného záujmu pri výkone funkcií verejných funkcionárov,*
* *ustanovenia zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách*
 |
| ***OPRÁVNENÝ ZÁUJEM PRE SPRACÚVANIE*** |  *NIE* |
| ***KATEGÓRIE SPRACÚVANÝCH OSOBNÝCH ÚDAJOV*** | * *bežné osobné údaje v rozsahu: meno a priezvisko, titul, dátum narodenia, adresu trvalého pobytu, vzdelanie, adresu zamestnávateľa, funkciu v zamestnaní, telefonický kontakt,*
* *osobné údaje o uznaní viny za spáchanie trestného činu alebo priestupku v rozsahu registra trestov*
 |
| ***UVIESŤ Z AKÉHO ZDROJA ZÍSKAL PREVÁDZKOVATEĽ OSOBNÉ ÚDAJE***  |  *Priamo od dotknutej osoby* |
| ***PRÍJEMCOVIA - SUBJEKTY, KTORÍ MAJÚ PRÍSTUP K OSOBNÝM ÚDAJOM*** | * *orgány verejnej moci*
* *subjekty – podľa prístupu k webovému sídlu NR SR,*

*K NR SR*  |
| ***DOBA UCHOVÁVANIA OSOBNÝCH ÚDAJOV*** | *Po dobu upravenú Registratúrnym poriadkom*  |
| ***PRENOS OSOBNÝCH ÚDAJOV DO TRETEJ KRAJINY3 ALEBO MEDZINÁRODNEJ ORGANIZÁCII*** |  *NIE* |
| ***AUTOMATIZOVANÉ ROZHODOVANIE ZALOŽENÉ VÝHRADNE NA AUTOMATIZOVANOM SPRACÚVANÍ OSOBNÝCH ÚDAJOV (VRÁTANE PROFILOVANIA)*** |  *NIE* |

**PRÁVA DOTKNUTEJ OSOBY**

Dotknutá osoba, ktorej osobné údaje sú spracúvané Kanceláriou NR SR, má právo od Kancelárie NR SR požadovať:

* prístup k osobným údajom, ktoré sa jej týkajú,
* ako aj ich opravu,
* ako aj ich vymazanie alebo
* obmedzenie spracúvania týchto údajov.

Dotknutá osoba, ktorej osobné údaje sú spracúvané Kanceláriou NR SR, má súčasne právo:

* namietať proti spracúvaniu osobných údajov, ktoré sa jej týkajú a
* právo na prenosnosť týchto údajov.

Ak sú žiadosti dotknutej osoby zjavne neopodstatnené alebo neprimerané, najmä pre ich opakujúcu sa povahu, Kancelária NR SR môže požadovať primeraný poplatok zohľadňujúci administratívne náklady na poskytnutie informácií alebo odmietnuť konať na základe žiadosti.

Ak sa dotknutá osoba domnieva, že spracúvanie osobných údajov, ktoré sa jej týka, je v rozpore so všeobecným nariadením o ochrane údajov, má právo podať sťažnosť dozornému orgánu, ktorým sa rozumie Úrad na ochranu osobných údajov Slovenskej republiky, Hraničná 12, 820 07 Bratislava.

**Ak poskytnutie osobných údajov vyplýva zo zákona, je pre dotknutú osobu poskytnutie povinné.**

**Neposkytnutie osobných údajov Kancelárii NR SR znemožní plnenie zákonnej povinnosti.**

**Poskytovanie osobných údajov je zákonnou povinnosťou. Dotknutá osoba je povinná poskytnúť osobné údaje. V prípade neposkytnutia osobných údajov môže dôjsť k  neplneniu povinností prevádzkovateľa vyplývajúcich z platnej právnej úpravy s dotknutou osobou.**

**Dotknutá osoba je povinná poskytovať iba správne a aktuálne osobné údaje a povinná bezodkladne informovať prevádzkovateľa o zmene svojich údajov.**

**V ......................................... dňa ..........................**

**................................................................................**

**Podpis dotknutej osoby, ktorým potvrdzuje oboznámenie sa s informáciou o spracúvaní svojich osobných údajov pred ich spracúvaním prevádzkovateľom Kancelária Národnej rady SR**

**\_\_\_\_\_\_\_\_\_\_\_\_**

 *Čl. 13 nariadenia európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie“)*

*2 Podľa čl. 13 ods. 4 a čl. 14 ods. 4 všeobecného nariadenia o ochrane údajov platí, že ak má prevádzkovateľ v úmysle ďalej spracúvať osobné údaje na iný účel ako ten, na ktorý boli získané, poskytne dotknutej osobe pred takýmto ďalším spracúvaním informácie o tomto inom účele a ďalšie relevantné informácie uvedené v odseku 2.*

*3 Sú to krajiny, ktoré sú mimo EÚ a Európskeho združenia voľného obchodu*